Dunai hajóbaleset: a Viking Sigyn tulajdonosa nem vállal felelõsséget
Gulyás Krisztián ügyvéd, a Hableány elhunyt kapitányának jogi képviselõje pénteken az M1 aktuális csatornán elmondta, hogy a Viking Sigyn tulajdonosa és a céget biztosító társaság sem hajlandó elismerni a felelõsségét a Hableány sétahajóval történt katasztrófáért.
Az ügyvéd szerint ez a hozzáállás összecseng a Viking Sigyn kapitányának védekezésével, aki szintén nem érez felelõsséget a történtek miatt.

A kárigény elõkészítése szeptembertõl decemberig tartott, majd megtörtént a kapcsolatfelvétel, de a tárgyalások megrekedtek. A Viking Sigyn úgy gondolja ugyanis, hogy ezt a dél-koreai, magyar és svájci hivatkozású ügyet egyedül Londonban lehet elbírálni.

Gulyás Krisztián kifejtette, hogy ha a kapitány képviseletében belemegy a londoni tárgyalásba, annak az is jogi következménye, hogy a többi kárigénylõ is csak az ottani bíróságon tárgyalhatná az ügyét. Ezzel megfosztaná õket attól a joguktól, hogy szabadon döntsék el, miként és hol szeretnék érvényesíteni igényüket a Viking Sigynnal szemben.

Tavaly május 29-én a Hableány sétahajó a Margit híd közelében összeütközött a Viking Sigyn szállodahajóval és elsüllyedt. A Hableányon 33 koreai turista, valamint a kéttagú magyar személyzet utazott, közülük csak hét ember élte túl a balesetet.
Dunai hajóbaleset Hableány hajó kártérítés